
Bucureşti, 11 februarie 2009
Către Comisia de buget, finanţe, bănci a Senatului

Către Comisia de buget, finanţe, bănci a Camerei Deputaţilor 

 A V I Z

asupra proiectului Legii bugetului de stat pe anul 2009


În conformitate cu prevederile art.1 pct.2, art.9 şi art.10 din Regulamentul şedinţelor comune ale Camerei Deputaţilor şi Senatului, Comisia pentru politică externă a Camerei Deputaţilor şi Comisia pentru politică externă a Senatului au fost sesizate, spre dezbatere şi avizare, cu proiectul Legii bugetului de stat pe anul 2009, trimis cu adresa nr. P.L.x 44 din 9 februarie 2009, respectiv L 22/122 din 9 februarie 2009.

În şedinţa din 11 februarie 2009, cele două comisii au analizat Proiectul Legii bugetului de stat pe anul 2009 şi anexele la acesta cu privire la bugetul Ministerului Afacerilor Externe.


La lucrările comisiilor au participat invitaţi din partea Ministerului Afacerilor Externe şi Ministerului Finanţelor domnul ministru Cristian Diaconescu, domnul secretar de stat Bogdan Mazuru, domnul Victor Micula, secretar general al MAE, domnul Iulian Popescu, secretar general adjunct, doamna Lucreţia Tanase, director şi doamna Maria Popescu, şef serviciu.


Cu majoritate de voturi, proiectul Legii bugetului şi anexele referitoare la bugetul pe 2009 ale Ministerului Afacerilor Externe au fost avizate favorabil. Amendamentele respinse sunt prezentate în anexă.


În raport de obiectul şi conţinutul său, proiectul de lege face parte din categoria legilor ordinare.

              Titus Corlăţean                  

   Borbély László 
                Preşedinte 

                 
                Preşedinte
   
AMENDAMENTE RESPINSE
asupra proiectului de Lege privind Legea Bugetului de stat pe anul 2009

	Nr. crt.
	Articolul din lege/anexa/capitol/subcapitol/

paragraf/grupa/anexa/titlul/

articol/alineat
	Text amendament propus

(autor, apartenenţă politică)
	Motivaţia amendamentului/

Sursa de finanţare
	Motivaţia respingerii



	1.
	Anexa 3/14/01 Capitol 2000, grupa 10, Titlul I, Cheltuieli de personal
	Diminuarea cu 29.873.000 lei a bugetului alocat Ministerului Afacerilor Externe pentru „Cheltuieli de personal”.

Autori: deputat PNL Daniel Budurescu

Grupurile Parlamentare Reunite ale PNL
	Majorarea sumei alocate la capitolul Cheltuieli de personal cu 11,65% faţă de execuţia preliminată din 2008 este nejustificată în contextul măsurilor anunţate de guvern privind îngheţarea salariilor până la data de 15 aprilie 2009.

Propunem alocarea sumei menţionate către Ministerul Administraţiei şi Internelor pentru Programul privind construcţii de locuinţe şi săli de sport.
	Creşterea cheltuielilor de personal se datorează deschiderii de noi consulate si diferenţelor de curs valutar, în fapt fiind vorba de o reducere a acestor cheltuieli

	2.
	Anexa 3/14/06

Numărul maxim de posturi şi fondul aferent salariilor de bază pe anii 2008-2009, 

Total din care: 

5101 Autorităţi publice şi acţiuni externe – Buget de stat
	Numărul maxim de posturi în anul 2009: 2403

Autori: deputat PNL Daniel Budurescu

Grupurile Parlamentare Reunite ale PNL
	Majorarea numărului de posturi contravine prevederilor OUG 223/30.12.2008
	Diferenţa de 13 posturi se datorează preluării, de la IMM a unui grup specializat în perspectiva participării la Expoziţia Mondială de la Shanghai


